Un accident rutier a avut loc cu puțin timp în urmă în localitatea Măgurenii de Jos. Un șofer, cu 0,57 mg/l alcool pur în aerul expirat, a lovit cu mașina doi copii de 14 ani, care au ajuns la spital.
"Măgurenii de Jos – accident rutier – un bărbat de 42 de ani, în timp ce se deplasa cu autoturismul în localitate, la un moment dat ar fi pierdut controlul direcției de deplasare, părăsind partea carosabilă.
În urma evenimentului rutier a rezultat vătămarea corporală a doi minori de 14 ani, care au fost transportați la spital pentru acordarea de îngrijiri medicale de specialitate.
La testarea cu aparatul etilotest a conducătorului auto, acesta a indicat valoarea de 0,57 mg/l alcool pur în aerul expirat.
Nu sunt probleme de trafic.
Polițiștii continuă cercetările în vederea stabilirii tuturor împrejurărilor în care s-a produs evenimentul rutier, în cadrul unui dosar penal", au transmis reprezentanții IPJ Prahova.